ย้ำเขตพื้นที่ฯพร้อมรับสมัครสอบครูผู้ช่วย
มีอัตราว่างรองรับ 1.2 หมื่นตำแหน่ง ชี้คนเรียนครูได้เปรียบภาค ข-ค,นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่คณะกรรมการข้าราชการครูและบุคลากรทางการศึกษา (ก.ค.ศ.) เห็นชอบการปรับปรุงหลักเกณฑ์การรับสมัครสอบเพื่อบรรจุและแต่งตั้งเป็นข้าราชการครูและบุคลากรทางการศึกษา ตำแหน่งครูผู้ช่วยกรณีทั่วไป ในสังกัดสำนักงานคณะกรรมการการศึกษาขั้นพื้นฐาน (สพฐ.) โดยเปิดให้ผู้ที่ไม่มีใบอนุญาตประกอบวิชาชีพครู หรือหลักฐานที่ใช้แสดงในการประกอบวิชาชีพครูตามที่คุรุสภาออกให้เพื่อปฏิบัติหน้าที่สอน ก่อนการบรรจุและแต่งตั้งเป็นข้าราชการครูและบุคลากรทางการศึกษานั้น สพฐ.ได้จัดประชุมวีดิโอคอนเฟอเรนซ์กับ ผอ.สำนักงานเขตพื้นที่การศึกษา (สพท.)ทั่วประเทศ เพื่อซักซ้อมความเข้าใจการรับสมัครสอบบรรจุครูผู้ช่วยที่จะมีขึ้นระหว่างวันที่ 29 มี.ค.- 4 เม.ย.2560 โดยมีอัตราว่างประมาณ 12,000 อัตรา ซึ่งทุกเขตพื้นที่ที่เปิดสอบจะต้องปฏิบัติตามเกณฑ์ดังกล่าว,เลขาธิการ กพฐ.กล่าวอีกว่า กรณีที่มีผู้ไม่มีใบอนุญาตประกอบวิชาชีพครูสอบได้ ทางคณะกรรมการศึกษาธิการจังหวัด (กศจ.) ต้องจัดส่งบัญชีรายชื่อมายัง สพฐ. เพื่อดำเนินการประสานไปยังคุรุสภา ในการออกหนังสืออนุญาตปฏิบัติการสอนโดยไม่มีใบอนุญาตประกอบวิชาชีพครูให้ จึงจะถือว่าเป็นผู้ที่มีสิทธิ์สมบูรณ์ที่จะได้รับการบรรจุ แต่ภายใน 2 ปี คนกลุ่มนี้ต้องพัฒนาตัวเองหลักสูตรประกาศนียบัตรบัณฑิตวิชาชีพครูตามเงื่อนไขของคุรุสภา ส่วนกรณีที่มีนักศึกษาครุศาสตร์/ศึกษาศาสตร์ หลักสูตร 5 ปีออกมาโวยว่าการปรับเกณฑ์ดังกล่าวทำให้ผู้ที่เรียนหลักสูตรครู 5 ปีเสียเปรียบนั้น เรื่องนี้เป็นนโยบายของ นพ.ธีระเกียรติ เจริญเศรษฐศิลป์ รมว.ศึกษาธิการที่ต้องการเปิดทางให้ได้คนดี คนเก่งมาเป็นครู ส่วนตัวมองการสอบภาค ข และภาค ค ผู้ที่เรียนจบวิชาชีพครูจะมีภาษีมากกว่าอยู่แล้ว อย่างไรก็ตาม ในการสมัครต้องแยกกลุ่มผู้สมัครที่มีใบอนุญาตฯกับไม่มีใบอนุญาตฯเพื่อนำมาปรับปรุงการสอบบรรจุในครั้งต่อไป.
นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่คณะกรรมการข้าราชการครูและบุคลากรทางการศึกษา (ก.ค.ศ.) เห็นชอบการปรับปรุงหลักเกณฑ์การรับสมัครสอบเพื่อบรรจุและแต่งตั้งเป็นข้าราชการครู
การศึกษาขั้นพื้นฐาน,การรับสมัครสอบ,ข้าราชการครู,ครูผู้ช่วย,การุณ สกุลประดิษฐ์